ORDE do 23 de decembro de 2024 pola que se modifica o Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia.
Consellería de Facenda e Administración Pública — I. Disposicións xerais — 03/01/2025

A disposición derradeira segunda do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia, establece que o seu anexo pode ser modificado mediante orde da persoa titular da consellería competente en materia de función pública.
A primeira modificación do dito anexo fíxose pola Orde da Consellería de Facenda e Administración Pública, do 10 de marzo de 2021, pola que se modifica o anexo do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia (DOG núm. 61, do 31 de marzo).
A segunda modificación fíxose pola Orde da Consellería de Facenda e Administración Pública, do 27 de novembro de 2023, pola que se modifica o anexo do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia (DOG núm. 231, do 5 de decembro).
O 11 de marzo de 2024 publícase a corrección de erros da Orde do 27 de decembro de 2023 no que respecta á denominación da escala de axentes de inspección, especialidade de dominio público hidráulico (DOG núm. 50, do 11 de marzo).
Esta orde responde ao obxectivo de engadir a escala técnica de mantemento de servizos e a escala técnica de recursos naturais e forestais para a funcionarización de determinadas categorías do grupo III; permitir que o persoal da categoría 99 (coidador/a a extinguir) do grupo III e da categoría 04 do grupo IV (auxiliar fogar...) que dispoña da titulación habilitante para o acceso á escala de auxiliares de clínica poida optar pola súa funcionarización na escala auxiliar de coidadores ou na escala de auxiliares de clínica do subgrupo C2, e corrixir a denominación da equivalencia das categorías V10B e V10C para adaptala ao recollido no cadro 4.bis da disposición adicional novena da Lei 2/2015, do 29 de abril, do emprego público de Galicia.
Esta norma cumpre os principios de boa regulación establecidos no artigo 37.a) da Lei 14/2013, do 26 de decembro, de racionalización do sector público autonómico, e no artigo 129.1 da Lei 39/2015, do 1 de outubro, do procedemento administrativo común das administracións públicas.
Así, o principio de necesidade desta norma vén determinado pola necesidade de dar cumprimento ás disposicións da Lei 2/2015, do 29 de abril, do emprego público de Galicia, relativas a que os postos deben ser cubertos por persoal funcionario, así como para homoxeneizar o réxime xurídico e nas condicións de traballo aplicables a este; respéctase o principio de proporcionalidade, xa que a modificación introducida deriva do desenvolvemento do propio proceso de funcionarización e supón unha maior simplificación e integración da normativa vixente; o principio de seguridade xurídica garántese toda vez que esta norma se aproba en exercicio da habilitación normativa prevista na disposición derradeira segunda do Decreto 165/2019, do 26 de decembro; así mesmo, respéctase o principio de transparencia, promovéndose a máis ampla participación da cidadanía, así como o principio de accesibilidade; finalmente, en virtude dos principios de simplicidade e eficacia, e dentro do obxectivo de simplificación administrativa da normativa aplicable, evítanse as cargas administrativas innecesarias ou accesorias.
En consecuencia, facendo uso das facultades que me confiren os artigos 34.6 e 38 da Lei 1/1983, do 22 de febreiro, de normas reguladoras da Xunta e da súa Presidencia, a disposición derradeira segunda do Decreto 165/2019, do 26 de decembro, e demais disposicións de xeral aplicación, de acordo co Consello Consultivo
Artigo único. Modificación do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia
Modifícase o anexo do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia, que queda redactado como segue:
Grupo I.
Grupo II.
Grupo III.
Grupo IV.
Grupo V.
Disposición derradeira única. Entrada en vigor
Esta orde entrará en vigor aos vinte días da súa publicación no Diario Oficial de Galicia.
Santiago de Compostela, 23 de decembro de 2024